Diari Oficial de la Generalitat Valenciana


Sumari del DOGV 8210, del 11-01-2018 (2018/178)

RESOLUCIÓ de 22 de desembre de 2017, de la Direcció General d'Esport, per la qual es convoquen beques per a la realització de pràctiques professionals en la Direcció General d'Esport.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/178


Data del document
:   22-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 22 de desembre de 2017, de la Direcció General d'Esport, per la qual es convoquen beques per a la realització de pràctiques professionals en la Direcció General d'Esport. [2018/178]  
Segons el que disposa l'Ordre 70/2016, de 15 de novembre, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de beques per a la realització de pràctiques professionals en la Direcció General d'Esport (DOGV 7919, 17.11.2016), la Conselleria, en el marc de la política dirigida a la integració i formació dels joves que finalitzen els seus estudis en dates recents, pretén convocar beques a fi de facilitar la formació complementària, l'adquisició de noves aptituds i l'especialització i el perfeccionament d'aquests joves en l'àmbit de l'Administració pública valenciana.  
La realització d'aquestes activitats ofereix una oportunitat formativa afegida quan es finalitzen els estudis cursats i els facilita un valuós instrument per a complementar els coneixements teòrics adquirits en les seues carreres i enriquir-los mitjançant la col·laboració amb els professionals de l'Administració, dels quals poden aprendre no sols nous coneixements teòrics, sinó també la manera de portar-los a terme mitjançant la seua participació en les tasques que desenvolupen.  
A aquest efecte, la present resolució convoca sis beques per a la realització de pràctiques formatives relacionades amb l'activitat de l'administració esportiva de la Comunitat Valenciana. Cinc beques van dirigides a joves amb titulacions en matèria d'activitat física i esport i la seua activitat es desenvoluparà en: una beca en cadascuna de les seccions territorials d'esport d'Alacant, Castelló i València, i dues en els serveis centrals d'esport a València. A més hi haurà una beca en enginyeria informàtica a desenvolupar en projectes de caràcter esportiu en col·laboració amb el Servei d'Informàtica per a la Gestió Educativa de la DGTIC a València.   
Les beques convocades per la present resolució no necessiten notificació a la Comissió Europea ja que no tenen els requisits de l'article 107 del Tractat de Funcionament de la Unió Europea, segons disposa el Decret 147/2007, de 7 de setembre, del Consell, ja que quant a la qualitat del beneficiari i l'objecte d'aquestes, no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis per la qual cosa no afecten la competència ni els intercanvis comercials entre els estats membres, i tampoc afavoreixen determinades empreses o produccions.  
  
Per això, i en virtut de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la disposició addicional primera de l'Ordre 70/2016, de 15 de novembre, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de beques per a la realització de pràctiques professionals en la Direcció General d'Esport, i el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer. Objecte de la convocatòria  
Convocar la concessió, en règim de concurrència competitiva, de sis beques per a la realització de pràctiques professionals en la Direcció General d'Esport amb l'objecte de completar i desenvolupar la formació acadèmica de joves amb titulacions en matèria d'activitat física i esport i enginyeria informàtica.  
La convocatòria s'ajustarà al que disposa l'Ordre 70/2016, de 15 de novembre, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de beques per a la realització de pràctiques professionals en la Direcció General d'Esport.  
  
Segon. Modalitats, titulacions, número i duració de les beques  
Les persones que sol·liciten participar en la convocatòria podran presentar una sol·licitud per cadascuna de les beques sempre que tinguen la titulació establida a continuació, a la data de finalització del termini de presentació de sol·licituds.  
Una beca, en la Direcció General d'Esport, per a persones amb titulació de grau en Ciències de l'Activitat Física i l'Esport o equivalent. L'àmbit de les activitats en què es desenvoluparà aquesta beca seran el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
Una beca, en la Direcció General d'Esport, per a persones amb titulació de grau en Ciències de l'Activitat Física i l'Esport o equivalent. Les activitats en què es desenvoluparà aquesta beca seran entorn de l'àmbit de la promoció de l'esport per a tots i l'esport en edat escolar, l'organització i gestió dels Jocs Esportius de la Comunitat Valenciana, la gestió de les Escoles de la Mar de la Generalitat, el foment i difusió de les activitats nàutiques i els esports relacionats amb la mar.  
  
Una beca, en el Servei Territorial de Cultura i Esport d'Alacant, per a persones amb titulació de grau en Ciències de l'Activitat Física i l'Esport o equivalent. L'àmbit de les activitats en què es desenvoluparà aquesta beca seran la promoció de l'esport per a tots i l'esport en edat escolar, l'organització i gestió dels Jocs Esportius de la Comunitat Valenciana, la gestió de les Escoles de la Mar de la Generalitat, el foment i difusió de les activitats nàutiques i els esports relacionats amb la mar, el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
Una beca, en el Servei Territorial de Cultura i Esport de Castelló, per a persones amb titulació de grau en Ciències de l'Activitat Física i l'Esport o equivalent. L'àmbit de les activitats en què es desenvoluparà aquesta beca seran la promoció de l'esport per a tots i l'esport en edat escolar, l'organització i gestió dels Jocs Esportius de la Comunitat Valenciana, la gestió de les Escoles de la Mar de la Generalitat, el foment i difusió de les activitats nàutiques i els esports relacionats amb la mar, el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
Una beca, en el Servei Territorial de Cultura i Esport de València, per a persones amb titulació de grau en Ciències de l'Activitat Física i l'Esport o equivalent. L'àmbit de les activitats en què es desenvoluparà aquesta beca seran la promoció de l'esport per a tots i l'esport en edat escolar, l'organització i gestió dels Jocs Esportius de la Comunitat Valenciana, la gestió de les Escoles de la Mar de la Generalitat, el foment i difusió de les activitats nàutiques i els esports relacionats amb la mar, el suport als clubs, les federacions esportives, l'esport d'elit no professional i a les persones esportistes, col·laborar amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
Una beca, en la Direcció General d'Esport, per a persones amb titulació de llicenciatura o grau en Enginyeria Informàtica. L'àmbit de les activitats en què es desenvoluparà aquesta beca seran la col·laboració en la implantació d'aplicacions informàtiques de gestió en l'àmbit esportiu que són desenvolupades pel Servei d'Informàtica per a la Gestió Educativa de la DGTIC.  
  
Tercer. Duració de les beques  
La realització de les beques començarà en la data que s'indique en la resolució de concessió, en tot cas no podrà ser anterior a l'1 d'abril de 2018, i tindran una duració de dotze mesos.  
En qualsevol cas la duració màxima quedarà condicionada a l'existència de dotació econòmica en l'exercici pressupostari 2018 i 2019.  
  
El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o aconselle.  
Quart. Crèdit pressupostari, dotació de les beques  
La present convocatòria de beques es realitza pel procediment de tramitació anticipada de l'expedient de despesa, previst en l'Ordre de 26 de setembre de 1994, de la Conselleria d'Economia i Hisenda.  
La quantia de l'import global màxim estimat destinat a finançar les dites beques ascendeix a 74.880,00 euros (setanta quatre mil huit-cents huitanta euros), a càrrec de l'aplicació pressupostària 86.18.26.061.17, de la Direcció General d'Esport, capítol IV, línia de subvenció S8139000 dels pressupostos de la Generalitat de 2018 i 2019 segons el desglossament següent:  
Import any 2018: 56.160,00 euros.  
Import any 2019: 18.720,00 euros.   
Els imports corresponents a les anualitats de 2018 i 2019 estaran supeditats a l'existència de crèdit adequat i suficient que siguen aprovats en les corresponents lleis de pressupostos de la Generalitat.  
  
Les beques tindran una dotació de 1.000,00 euros mensuals bruts cada una. Sobre aquest import caldrà fer la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
En cas de pròrroga de les beques, en el segon període la quantia procedent serà la que siga aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques que estiga vigent en aquest període.  
L'import de la beca s'abonarà mensualment, amb el certificat previ del servei on els becaris desenvolupen les pràctiques en el qual es faça constar que s'han realitzat les activitats encarregades d'acord amb la finalitat que justifica la concessió de la beca.  
  
Cinqué. Termini, lloc i forma de presentació de les sol·licituds  
1. Les persones que sol·liciten participar en la convocatòria hauran de tindre els requisits establits en la base quarta de l'Ordre 70/2016, de 15 de novembre.  
2. El termini de presentació de les sol·licituds serà de 15 dies hàbils, comptadors a partir de l'endemà de la publicació de la present resolució en el Diari Oficial de la Generalitat Valenciana.  
3. Les persones aspirants a obtindre les beques presentaran exclusivament la sol·licitud per via electrònica. Per a això accediran a la seu electrònica de la Generalitat https://sede.gva.es, a través de l'apartat de serveis en línia i buscaran el tràmit de sol·licitud de beca dissenyat a aquest efecte. Per a la presentació, la persona sol·licitant haurà de disposar de firma electrònica mitjançant algun dels sistemes de firma electrònica admesos en la seu electrònica de la Generalitat (https//sede.gva.es) i que allí s'indiquen. En la sol·licitud s'aportarà el currículum, a fi de poder obtindre una autobaremació inicial dels mèrits presentats de forma automàtica. En el cas que es presente més d'una sol·licitud per una mateixa persona per a la mateixa modalitat, només es tindrà en compte l'última presentada i s'arxivaran les anteriors.  
4. El formulari de sol·licitud incorpora una declaració responsable mitjançant la qual la persona sol·licitant manifesta sota la seua responsabilitat que totes les dades recollides en la sol·licitud i en el currículum que adjunta són verídiques i que es troba en possessió de la documentació que així ho acredita, i queda a disposició de la Generalitat per a la comprovació, el control i la inspecció que s'estimen oportuns. Respecte de la declaració responsable caldrà ajustar-se al que disposa l'article 69 de la Llei 39/2015, d'1 d'octubre, del procediment administratiu comú de les administracions públiques,  
5. Igualment, l'esmentat formulari de sol·licitud inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament, del Reial decret 887/2006, de 21 de juliol, pel qual s'aprova el reglament de la Llei 38/2003, general de subvencions.  
6. La presentació de la sol·licitud en el registre electrònic es podrà acreditar per mitjà del rebut expedit per aquest de manera automàtica. A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La recepció en dia inhàbil s'entén efectuada la primera hora del primer dia hàbil següent. Es consideren inhàbils els dies que tinguen la condició de festes oficials de la Comunitat Valenciana.   
7. El sol·licitant podrà realitzar el seguiment de la tramitació de la beca accedint a la sol·licitud electrònica i seleccionant el tràmit de consulta de beca que s'ha creat amb aquesta finalitat.  
  
Sisé. Presentació de documentació acreditativa dels mèrits  
1. Juntament amb la sol·licitud i el currículum presentats no s'adjuntarà cap documentació.  
2. Les persones sol·licitants presentaran la documentació acreditativa dels mèrits al·legats en el currículum en el moment de l'entrevista o quan els la requerisca la comissió de valoració corresponent.  
  
La documentació acreditativa serà:  
a) Títols oficials exigits per a la beca que se sol·licita, mencionats en l'article 2 d'aquesta resolució. En el supòsit de trobar-se en tràmit l'expedició del títol, podrà presentar-se certificat acadèmic de fiscalització d'estudis expedit per l'òrgan competent juntament amb el rebut de l'abonament de les taxes corresponents.  
b) Expedient acadèmic compulsat amb la nota mitjana oficial.  
c) Qualsevol altre document que acredite els mèrits al·legats en el currículum.  
d) Documentació, si és el cas, que acredite trobar-se en algun dels supòsits de la base deu apartat 5 de l'Ordre 70/2016, per la qual es van aprovar les bases reguladores de la concessió de beques per a la realització de pràctiques professionals en la Direcció General d'Esport.  
  
Seté. Barem aplicable  
Les sol·licituds presentades es valoraran d'acord amb els criteris establits en la base novena de l'Ordre 70/2016, de 15 de novembre, de la Conselleria d'Educació, Investigació, Cultura i Esport, que es transcriuen a continuació:  
a) Expedient acadèmic: fins a un màxim de 15 punts.  
1) Nota mitjana ponderada de l'expedient acadèmic: es valorarà entre 5 i 10 punts: quan la ponderació estiga realitzada amb una puntuació 0-4 s'aplicarà el que disposa l'article primer, apartat 13.4 i 5 del Reial decret 1267/1994, de 10 de juny, pel qual es modifica el Reial decret 1497/1987, de 27 de novembre, pel qual s'estableixen les directrius comunes dels plans d'estudi dels títols universitaris de caràcter oficial. No obstant això, es recomana aportar un certificat on conste la nota mitjana ponderada entre 5-10 punts.  
2) Especialització acadèmica en matèries relacionades amb la convocatòria: entre 0 i 5 punts. Per especialització acadèmica s'entenen les assignatures relacionades amb la beca. Es valorarà amb un màxim de 0,20 per assignatura.  
b) Coneixements de valencià: fins a un màxim de 2,50 punts.  
1) Es valoraran els títols i/o certificats oficials de coneixement de valencià de la Junta Qualificadora de Coneixements de Valencià o homologats i equivalents, d'acord amb els nivells establits en el Marc europeu comú de referència per a les llengües, d'acord amb l'escala següent i es puntuarà exclusivament el nivell més alt acreditat:  
  
 Oral (o A2): 0,25 punts.  
 Elemental (o B1): 0,50 punts.  
 Mitjà (o C1): 0,75 punts.  
 Superior (o C2): 1 punt.  
2) Especialitat de correcció de textos: 0,50 punts.  
3) Especialitat en llenguatge administratiu: 0,50 punts.  
4) Especialitat en llenguatge als mitjans de comunicació: 0,50 punts.  
  
c) Coneixements addicionals: fins a un màxim de 6 punts.  
1) Experiència professional o laboral relacionada directament amb l'objecte de la beca, fins a 2 punts. Es computa 0,10 per cada mes completat acreditat.  
2) Cursos de formació relacionats amb l'objecte de la beca, fins a un màxim de 4 punts. Es valoraran els cursos de formació i perfeccionament, de duració igual o superior a 15 hores, que hagen sigut cursats o impartits per la persona interessada, d'acord amb l'escala següent:  
  
a) de 200 o més hores: 3,00 punts.  
b) de 100 o més hores: 2,00 punts.  
c) de 75 o més hores: 1,50 punts.  
d) de 50 o més hores: 1,00 punts.  
e) de 25 o més hores: 0,50 punts.  
f) de 15 o més hores: 0,20 punts.  
Els centres de formació que impartisquen cursos han de ser organismes oficials o centres reconeguts. En cap cas es puntuaran en el present subapartat els cursos de valencià i els d'idiomes.  
d) Entrevista: fins a un màxim de 7,5 punts.  
S'avaluaran amb caràcter general aspectes relacionats amb les tasques a exercir, així com el coneixement de l'actualitat de l'Administració de la Comunitat Valenciana i de les polítiques desenvolupades per la Generalitat i altres administracions públiques en la matèria objecte de la beca.  
En el cas de les beques de grau en Ciències de l'Activitat Física i l'Esport, les persones sol·licitants de més d'una beca que siguen convocades a l'entrevista en realitzaran solament una i la nota obtinguda valdrà per a totes les modalitats en què es presenten. A més a més, manifestaran en aquest moment el seu ordre de prelació en el cas que tinguen opcions de resultar proposats en més d'una.   
e) Altres mèrits: fins a un màxim de 2 punts.  
 Articles i/o publicacions realitzades relacionats amb l'objecte de la beca.  
 Cursos impartits relacionats amb l'objecte de la beca  
  
Huité. Comissió avaluadora  
Per a l'examen de les sol·licituds de les beques i l'elaboració de les oportunes propostes es constituirà una comissió avaluadora, que estarà integrada pel titular de la Subdirecció General d'Esport, que actuarà com a president, i quatre persones al servei de la Direcció General d'Esport, designades pel seu titular, una de les quals realitzarà les funcions de la secretaria. En qualsevol cas s'aplicarà el que estableix la Llei 40/2015, d'1 d'octubre, de règim jurídic del sector públic, pel que fa al funcionament d'òrgans col·legiats.  
  
Nové. Termini per a resoldre  
El termini màxim per a resoldre la present convocatòria serà de tres mesos, comptadors de la seua publicació en el Diari Oficial de la Generalitat Valenciana, de conformitat amb la base onze de l'Ordre 70/2016, de 15 de novembre, que regula aquesta convocatòria. Sense perjuí de l'ampliació del termini en els termes que preveu la legislació sobre el procediment administratiu comú.  
La publicació d'aquesta resolució produirà efectes de notificació a les persones interessades, d'acord amb els articles 40 i 43 de la Llei 39/2015, de 2 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat en internet, així com en la pàgina web de la Conselleria d'Educació, Investigació, Cultura i Esport.  
  
  
Deu. Obligacions de les persones beneficiàries  
Seran les establides en la base dotze de l'Ordre 70/2016, de 15 de novembre, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de beques per a la realització de pràctiques professionals en la Direcció General d'Esport.  
  
Onze. Mitjans de publicació dels distints tràmits  
Les publicacions de relacions i llistes que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web de la Conselleria d'Educació, Investigació, Cultura i Esport, http://www.ceice.gva.es.  
  
Dotze. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació.  
a) El recurs potestatiu de reposició s'haurà d'interposar davant del conseller d'Educació, Investigació, Cultura i Esport, en el termini d'un mes, comptador des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació de la present resolució en el Diari Oficial de la Generalitat Valenciana.  
  
València, 22 de desembre de 2017.- El director general d'Esport: Josep Miquel Moya Torres.